stanford-oval/wikipedia huggingface dataset:
Uinnin pitkän radan Euroopan-mestaruuskilpailut 1991
Mitalitaulukko

Isäntämaa
| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Neuvostoliitto | 16 | 7 | 2 | 25 |
| 2 |  Saksa | 6 | 12 | 11 | 29 |
| 3 |  Unkari | 5 | 3 | 1 | 9 |
| 4 |  Tanska | 4 | 0 | 2 | 6 |
| 5 |  Ranska | 3 | 5 | 3 | 11 |
| 6 |  Espanja | 2 | 2 | 1 | 5 |
| 7 |  Norja | 2 | 0 | 0 | 2 |
| 8 |  Alankomaat | 1 | 3 | 5 | 9 |
| 9 |  Italia | 1 | 2 | 10 | 13 |
| 10 |  Iso-Britannia | 1 | 2 | 2 | 5 |
| 11 |  Puola | 1 | 2 | 1 | 4 |
| 12 |  Jugoslavia | 1 | 0 | 0 | 1 |
| 13 |  Romania | 0 | 4 | 1 | 5 |
| 14 |  Ruotsi | 0 | 1 | 2 | 3 |
| 15 |  Kreikka | 0 | 1 | 0 | 1 |
| 16 |  Bulgaria | 0 | 0 | 2 | 2 |
| Yhteensä | Yhteensä | 43 | 44 | 43 | 130 |
Finn Alnæs

| Finn Alnæs> Henkilötiedot |
| --- | --- |
Syntynyt: 1932 Bærum, Norja
Kuollut: 1991 (58–59 vuotta) Lillehammer, Norja
Kansalaisuus:  Norja
Ammatti:  kirjailija
Kirjailija
Äidinkieli: norja
Tuotannon kieli: norja
Aiheesta muualla
Löydä lisää kirjailijoitaKirjallisuuden teemasivulta
Finn Alnæs (20. tammikuuta 1932 Bærum, Norja – 3. marraskuuta 1991 Lillehammer, Norja) oli norjalainen kirjailija. Hän opiskeli Lontoossa teatterialaa.
Esikoisromaanissa Koloss (1963, uudistettu painos 1969) keskeistä on juonen kehittely, myöhemmin hän yhdistää juoneen aatteellista sisältöä. Alnæs kuoli kesken kahdeksanosaiseksi suunnittelemaansa romaanisarjaa Ildfesten. Sarjasta ehti ilmestyä hänen elinaikanaan kaksi osaa, Musica (1978) ja Dynamis (1982). Hänellä oli kuolemansa aikoihin valmisteilla itsenäinen romaani Restdjevelens karneval, joka kuitenkin jäi viimeistelyä vaille ja ilmestyi hänen kuolemansa jälkeen 1992. Hän kirjoitti myös esseitä ja artikkeleita, joiden aiheina oli muun muassa luonnonsuojelu.
Alnæsin teoksia ei ole suomennettu.
Gerard Moerdijk

| Gerard Moerdijk> Henkilötiedot |
| --- | --- |
Syntynyt: 4. maaliskuuta 1890 Nylstroom, Transvaal
Kuollut: 29. maaliskuuta 1958 (68 vuotta) Nylstroom, Transvaal
Ammatti:  arkkitehti
Gerard Leendert Pieter Moerdijk  (4. maaliskuuta 1890 Nylstroom – 29. maaliskuuta 1958 Nylstroom) oli eteläafrikkalainen arkkitehti. Hänet tunnetaan parhaiten Pretorian Voortrekker-monumentin suunnittelijana.
Moerdijkin suunnittelemia kohteita

Voortrekker-monumentti, Pretoria, 1949
Ooskerk, Pretoria, 1928
House Moerdyk, Pretoria, 1924
Kaupungintalo, Heidelberg, 1937
Galolin kieli

| Galoli |
| --- | --- |
 Galolin puhuma-alue
Muu nimi:  Galolen
Tiedot
Alue:   Itä-Timor
Puhujia:  13 000 (2010)
Sija:  ei 100 suurimman joukossa
Kirjaimisto:  latinalaiset aakkoset
Kielitieteellinen luokitus
Kielikunta:  Austronesialaiset kielet
Kieliryhmä:  Malaijilais-polynesialaiset kielet Timorilaiset kielet
ISO 639-3:  gal
 Ohje 
Galoli on austronesialaisiin kieliin, timorilaisten kielten alaryhmään, kuuluva kieli, jota puhutaan Itä-Timorilla. Vuonna 2010 kielellä oli 13 000 puhujaa.
Yhdessä lähimmän sukulaiskielensä, talurin, kanssa galoli lasketaan toisinaan yhdeksi ja samaksi kieleksi. Kieli lasketaan uhanalaiseksi. Puhujat ovat pääsääntöisesti vanhempaa väestöä, ja nuoremmat puhuvat useimmiten tetumia tai indonesiaa.
Galolia kirjoitetaan latinalaisin aakkosin.
Fonologia > Konsonantit

|  | Labiaali | Alveolaari | Velaari | Glottaali |
| --- | --- | --- | --- | --- |
| Nasaali | m | n |  |  |
| Klusiili | b | t | d | k | g | ʔ |
| Frikatiivi |  | s |  | h |
| Tremulantti |  | r |  |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e |  | o |
| Avoin |  | a |  |
Lähde:
Galatasaray SK (koripallo)

| Galatasaray SK |
| --- | --- |


Liiga:  Mestarien liiga Turkin koripalloliiga
Perustettu:  1911
Areena:  Sinan Erdem Dome kapasiteetti 16 000
Kotipaikka:  Istanbul, Turkki
Värit:  punainen ja keltainen
Mestaruudet:   ULEB Eurocup (1)  Turkin koripalloliiga (5)  Turkin cup (3)  President’s Cup (2) 
Kotisivu:  www.galatasaray.org
Galatasaray SK on turkkilaisen Galatasaray SK -suurseuran koripallojaosto.
Galatasarayn historia alkaa 1900-luvun alkupuolelta, jolloin paikallisen koulun opettaja esitteli oppilailleen uuden pelin. Samainen opettaja vaikutti suuresti lajin leviämiseen Turkin alueella. Galatasaray oli aikaisemmin koripalloon keskittynyt seura. Kun uusi presidentti valittiin seuran johtoon, on painopiste siirtynyt jalkapallon puolelle. Kaudella 2011–2012 seura pääsi ensimmäistä kertaa yksityiseen Euroliigaan.
Aiheesta muualla

Virallinen kotisivu (englanniksi)
Gdańskin voivodikunta

Gdańskin voivodikunnan sijainti Puolan kartalla.
Gdańskin voivodikunta (puol. województwo gdańskie) oli 1975–1998 yksi Puolan 49 voivodikunnasta. Se oli pinta-alaltaan 7 394 km² ja sen hallintokeskus oli Gdańsk. Gdańskin voivodikunnan alueesta tuli vuoden 1999 hallintouudistuksen tuloksena osa nykyiseen Pommerin voivodikuntaan.
Gdańskin meripihkamuseo

Gdańskin meripihkamuseon esineistöä
Gdańskin meripihkamuseo (Muzeum Bursztynu) sijaitsee Gdańskissa Puolassa. Museo on rakennettu vanhaan vankilatorniin. Museossa on näytteillä muiden muassa Stalinille annettu meripihkalahja. Gdańskin on sanottu olevan maailman meripihkapääkaupunki.
Fabrizia Pons

| Fabrizia Pons |
| --- | --- |
 Fabrizia Pons ja Michèle Mouton 1981 Sanremon rallin voittajina.
Henkilötiedot
Syntynyt: 26. kesäkuuta 1955 (ikä 69) Torino
Kansalaisuus:   Italia
WRC-ura
Aktiivivuodet:  1977–1986, 1994–1998
Kuljettaja(t):   Michele Mouton  Ari Vatanen  Piero Liatti
Kilpailuja:  67
Maailmanmestaruuksia:  0
Voittoja:  5
Palkintosijoja:  17
Erikoiskoevoittoja:  223
Ensimmäinen kilpailu:  Monte Carlo -ralli 1977
Ensimmäinen voitto:  Sanremon ralli 1981
Viimeinen voitto:  Monte Carlo -ralli 1997
Viimeinen kilpailu:  Walesin ralli 1998
Sijoitus kaudella 1998:  7. (17 p.)
Fabrizia Pons (s. 26. kesäkuuta 1955) on italialainen kartanlukija, joka on urallaan osallistunut 67 MM-ralliin ja juhlinut viidesti kilpailun voittoa.
Ura

Pons aloitti ralliuransa kuljettajana Italian kansallisen sarjan kilpailuissa vuonna 1976.
Pons aloitti kartanlukijan uransa vuonna 1976 Amedeo Gerbinon ja Franco Berruton kyydissä.
Varsinaisen läpimurtonsa MM-tasolle Pons teki vuonna 1981 istuuduttuaan Michèle Moutonin kartanlukijaksi. Yhteistyö Moutonin kanssa kesti vuoteen 1985. Vielä vuonna 1986 he ajoivat yhdessä Korsikan rallissa Peugeotin B-ryhmäläisellä, mutta keskeyttivät kisan vaihdelaatikon rikkouduttua. Myöhemmin samana vuonna Pons ja italialaiskuljettaja Lucky kilpailivat yhdessä kansallisen sarjan kilpailussa Italiassa.
Vuosina 1990–1993 Pons kilpaili Italian kansallisessa rallisarjassa Carlo Rivoiran kartanlukijana ja Historic EM-sarjassa Giorgio Tessoren kartanlukijana yhteensä yhdeksässä kilpailussa. Vuonna 1994 Pons kilpaili kolmessa Ralliautoilun EM-sarjan kilpailussa italialaisen Piero Longhin kartanlukijana ennen paluutaan MM-sarjaan. Kreikan Akropolis-rallista lähtien Pons toimi Fordin tehdastallissa ajaneen Ari Vatasen kartanlukijana vuoden 1996 Ruotsin ralliin asti. Tämän jälkeen hän istuutui Subarulla ajaneen Piero Liatin kartanlukijaksi. He ajoivat yhdessä aina kauden 1998 Australian ralliin asti. Kauden päättäneessä Englannin rallissa Pons kilpaili jälleen yhdessä Ari Vatasen kanssa. Ralli oli myös Ponsin aktiiviuran päätöskilpailu.
Vuonna 2000 Pons ja Piero Liatti ajoivat yhdessä EM-sarjaan kuuluneessa Rally della Lana -kilpailussa, jonka he voittivat. Vuonna 2002 Pons istui Saksan MM-rallissa Jutta Kleinschmidtin ohjaaman nolla-auton kartanlukijana. Seuraavan kerran Pons puki ajohaalarit ylleen vuonna 2006 kun hän ja Alessandro Fiorio osallistuivat historic Porschella Uudessa Seelannissa ajettuun Otagon ralliin. He osallistuivat kisaan samaisella autolla myös vuonna 2007. 2008 Pons osallistui samaan kisaan Michele Moutonin kanssa ja 2010 Piero Liatin kanssa. 2009 kauden ainoan kilpailunsa Pons istui turkkilaisen Burcu Çetinkayan kartturina Italian kansallisen sarjan rallissa. Pons osallistui Otagon ralliin liki vuosittain vuoteen 2013 asti eri kuljettajien kanssa. Sen ohessa hän osallistui erinäisiin historic kilpailuihin ja San Remon Rallylegend näytöskilpailuihin.
Vuodesta 2014 lähtien Pons ja italialaiskuljettaja Lucky ovat kiertäneen historic-autojen EM-sarjaa ja osallistunut niiden ohessa pienempiin historic-ralleihin enimmäkseen Italiassa.
Ura > Palkinnot

Pons sai vuonna 1982 Halda Trophy -palkinnon, joka myönnetään parhaimmille kartanlukijoille.
Finn (joki)

| Finn |
| --- | --- |
 Vanha silta ylittää Finnjoen Cladyn kohdalla
Alkulähde:  Lough Finn
Laskupaikka:  Foyle
Maat:  Irlanti, Yhdistynyt kuningaskunta
Pituus:  64 km
Finn on joki Irlannin tasavallan pohjoisosissa. Se on Foylejoen sivujoki, ja virtaa Donegalin kreivikunnan läpi. Aluetta, jonka läpi se virtaa kutsutaan Finnin laaksoksi. Finn virtaa myös osittain Tyronen kreivikunnassa Pohjois-Irlannissa. Cladyn kylä (iiriksi Clóidigh, joka tarkoittaa pesujokea, tai Claddagh, joka tarkoittaa joen mutaista töyrästä) Strabanen lähellä on Finnin varrella.
Aiheesta muualla

Kuvia tai muita tiedostoja aiheesta Finn Wikimedia Commonsissa
Frankfort

| Frankfort |
| --- | --- |
 Capitol-rakennus Frankfortissa.

 Koordinaatit: 38°12′N, 84°52′W 
Valtio:  Yhdysvallat
Osavaltio:   Kentucky
Piirikunta:  Franklin
Hallinto:  
 – Pormestari:  Layne Wilkerson
Pinta-ala:  
 – Kokonaispinta-ala:  37,9 km²
 – Josta vettä:  0,8 km² 
Korkeus:  155 m
Väkiluku (2010):  25 527
 – Väestötiheys:  674,2 as./km²
Aikavyöhyke:  UTC-5 (kesäaika UTC-4)
 
 www.frankfort.ky.gov 
Infobox OKVirheellinen NIMI-arvo: 
Frankfort on Yhdysvaltain Kentuckyn osavaltion pääkaupunki.
Historia

Kaupunki perustettiin vuonna 1780 ja  siitä tuli osavaltion pääkaupunki 1792, samalla kun Kentucky liittyi Yhdysvaltoihin. Kaupunki on ilmeisesti saanut nimensä Frankfurt Am Mainista, joka sijaitsee Saksassa.
Maantiede

Frankfort sijaitsee Kentucky-joen varrella. Joki tekee kaupunkialueella S-mutkan. Sen yli kulkee viisi siltaa.
Yhdysvaltojen Census Bureaun mukaan Frankfortin pinta-ala on 38,9 km² josta 38,2 km² maata ja 0,7 km² vettä. Veden osuus on 1,87 %.
Väestö

Kaupungissa asui vuoden 2010 väestönlaskennassa 25 527 ihmistä. Kaupungin asukkaista 77,1 prosenttia on valkoisia ja 16,5 prosenttia mustia, latinoja on kolmanneksi eniten, 3,8 prosenttia asukkaista.
Aiheesta muualla

Wikimedia Commonsissa on kuvia tai muita tiedostoja aiheesta .
Frankfortin virallinen kotisivu
Grahamleipä

Grahamleipäviipale
Grahamleipä on vehnäleipää, jossa huomattava osuus jauhoista on täysjyvää eli grahamjauhoja. Sen kohottamiseen käytetään hiivaa. Täysjyväjauhojen osuus käytetyistä jauhoista voi olla 20–30 prosenttia, mutta nykyään valmistetaan myös leipää, jossa on vain täysjyvävehnäjauhoja. Aiemmin tämä ei ollut mahdollista, koska perinteiset grahamjauhot ovat maultaan liian kitkeriä käytettäväksi ainoana jauhona. Grahamleivässä voidaan käyttää jauhojen lisäksi myös kaurahiutaleita.
Galapagosinpingviini

| Galapagosinpingviini |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pingviinilinnut Sphenisciformes
Heimo::  Pingviinit Spheniscidae
Suku::  Juovapingviinit Spheniscus
Laji::  mendiculus
Kaksiosainen nimi
 Spheniscus mendiculus  Sundevall, 1871 
 Galapagosinpingviinin levinneisyys
Katso myös
   Galapagosinpingviini Wikispeciesissä   Galapagosinpingviini Commonsissa 
Infobox OKNimi-testi OKIUCN-testi OK: 
Galapagosinpingviini (Spheniscus mendiculus) on Galápagossaarilla endeemisenä elävä pingviinilaji. Se on maailman pohjoisin pingviinilaji ja ainoa, joka joskus liikkuu pohjoiselle pallonpuoliskolle asti. Se pystyy elämään lähellä päiväntasaajaa, koska kylmä Humboldtin merivirta sekä Cromwellin virran aikaansaama kumpuaminen pitävät Galápagosin lähivedet viileinä.
Ulkonäkö ja koko

Galapagosinpingviini kasvaa noin puoli metriä pitkäksi. Sen pää on muuten musta, mutta aikuisella yksilöllä kulkee valkea juova silmien ympäri ja korva-aukkojen takaa leuan alle. Selkäpuoli on tummanharmaa, vatsapuoli valkeahko. Rinnan poikki kulkee kaksi mustaa raitaa.
Galapagosinpingviini on uhanalainen; vuonna 2004 niitä arvioitiin olevan jäljellä noin 1 500 yksilöä. Rajatun pesimäalueen takia se on herkkä mille tahansa ympäristön muutoksille, ja El Niño vaikuttaa säännöllisesti kannan vaihteluihin.
Finn Carling

| Finn Carling |
| --- | --- |
 Finn Carling
Henkilötiedot
Syntynyt: 1925 Oslo, Norja
Kuollut: 2004 (78–79 vuotta) Oslo, Norja
Kansalaisuus:  Norja
Ammatti:  kirjailija, kriitikko
Kirjailija
Äidinkieli: norja
Tuotannon kieli: norja
Aiheesta muualla
Löydä lisää kirjailijoitaKirjallisuuden teemasivulta
Finn Carling (1925 Oslo, Norja – 2004 Oslo, Norja) oli norjalainen kirjailija ja kriitikko.
Carling on kirjoittanut kokeilevia ja omaelämäkerrallisia romaaneja, asiaproosaa ja näytelmiä. Hän on kirjoittanut myös perinteisistä normeista poikkeavista ihmisistä. Keskeisiä teemoja ovat suhde muihin ihmisiin ja todellisuuteen ja myös ristiriita, joka vallitsee vastuuntunnon ja pakenemisen halun välillä.
Aiheesta muualla

Kuvia tai muita tiedostoja aiheesta Finn Carling Wikimedia Commonsissa
Grace Church

| Grace Church |
| --- | --- |

Sijainti:  Manhattan, Yhdysvallat
Koordinaatit:  40°43′55″N 73°59′31″W﻿ / ﻿40.732°N 73.992°W﻿ / 40.732; -73.992
Rakennustyyppi:  Kirkko
Tyylisuunta:  Uusgotiikka
Suunnittelija:  James Renwick Jr. (en)
 fiGrace Church 
  
Grace Chuch on kirkkorakennus Yhdysvaltain suurimmassa kaupungissa New York Cityssä. Se kuuluu New Yorkin episkopaaliselle hiippakunnalle ja sijaitsee Broadwayllä. Kirkkorakennus edustaa uusgoottilaista arkkitehtuuria ja sen suunnittelusta on vastannut yhdysvaltalainen arkkitehti James Renwick nuorempi. Grace Churchin peruskivi muurattiin vuonna 1843 ja kirkko vihittiin käyttöön vuonna 1846.
Grace Church lisättiin Yhdysvaltain historiallisten paikkojen rekisteriin historiallisena maamerkkinä vuonna 1977.
Grace Church
Grace Church vuonna 1900.
Aiheesta muualla

Kuvia tai muita tiedostoja aiheesta Grace Church Wikimedia Commonsissa
Grace Church
Grahaminsaari

Grahaminsaari voi viitata seuraaviin saariin:
Grahaminsaari, Kuningatar Charlotten saariryhmän suurin saari Brittiläisessä Kolumbiassa, Kanadassa.
Grahaminsaari, Kuningatar Elisabetin saariryhmään kuuluva saari Nunavutissa, Kanadassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Grahaminsaari”, voi hakea sivunnimihaulla, laajalla sivunnimihaulla tai tekstihaulla.
Unia

| Unia Sonata Arctica |
| --- | --- | --- |

Studioalbumin tiedot
 Äänitetty : talvi 2006–2007 Tico Tico- ja Sonic Pump -studio
 Julkaistu: 25. toukokuuta 2007
 Tuottaja(t): Sonata Arctica
 Tyylilaji: progressiivinen metalli power metal
 Kesto: 58.39
 Levy-yhtiö: Nuclear Blast
Listasijoitukset
  1.
Sonata Arctican muut julkaisut
| The Collection 2006 | Unia 2007 | The Days of Grays 2009 |
Singlet albumilta Unia
 ”Paid in Full” Julkaistu: 27. huhtikuuta 2007
Unia on metalliyhtye Sonata Arctican viides studioalbumi, joka julkaistiin 25. toukokuuta 2007. Albumi nousi Suomen virallisen listan sijalle 1.
Sisältö

Unian materiaali on melko paljon toisenlaista kun yhtyeen aiempi materiaali. Haastattelussa laulaja Tony Kakko kertoi, että edellisen, Reckoning Night -albumin 160 konsertin maailmankiertue oli liikaa yhtyeelle. Seuraavalla levylle yhtye halusi toisenlaista materiaalia, jonka soittamiseen he eivät kyllästyisi. Niin yhtye toimikin: Unia on tyyliltään progressiivisempaa ja raskaampaa kuin yhtyeen aiempi tuotanto. Tuplabasarikomppeja, joihin etenkin oltiin kyllästytty, ei albumilta löydy, vaan niiden tilalla on huomattavasti monipuolisempia rumpukuvioita. Kappaleiden tempoja on keskimäärin pudotettu edellisiin albumeihin verrattuna ja niistä löytyy enemmän monimutkaisia rakenteita ja koukkuja. Yhtyeen tyyli on siltikin tunnistettavissa. Tony Kakko itse kutsui albumia yhtyeen monipuolisimmaksi ja parhaaksi.
Digipak-version bonuskappaleessa "To Create a Warlike Feel" YUP-yhtyeen Jarkko Martikainen laulaa suomeksi Tony Kakon englanninkielisen laulun päälle. Albumin muutamilla kappaleilla vierailee jousiorkesteri, huomattavimmin kappaleella "Good Enough is Good Enough", jolla ei ole ollenkaan rumpuja, bassoa tai kitaraa.
Albumin ensimmäisenä singlenä julkaistiin Paid in Full, joka sisältää lisäksi Gary Moore -coverkappaleen "Out in the Fields". Single nousi julkaisuviikollaan singlelistan kärkeen ja oli listan top 20:ssä 7 viikkoa.
Välirikko kitaristin kanssa

Unia on yhtyeen viimeinen pitkäsoitto kitaristi Jani Liimataisen kanssa. Hänet erotettiin välirikon takia, joka oli syntynyt hänen yhteiskuntapalveluksensa suorittamisen laiminlyönnistä. Liimatainen ei ehtinyt soittaa yhtään konserttia albumin maailmankiertueella. Julkaisun aikoihin ilmoitettiin, että hänet korvaa väliaikaisesti Elias Viljanen. Vasta 6. elokuuta yhtyeen internetsivuilla julkaistiin tiedote Liimataisen virallisesta erottamisesta ja Viljasen virallisesta jäsenyydestä yhtyeessä. Syyksi asiasta tiedottamisen viiveelle ilmoitettiin mahdollisuuden antaminen Jani Liimataiselle järjestellä yksityiselämänsä kuntoon. Tiedotteessa painotettiin, että erottaminen tapahtui yhteisymmärryksessä.
Menestys

Ensimmäisellä listaviikollaan Unia nousi suoraan Suomen virallisen albumilistan ensimmäiselle sijalle. Siitä tuli täten Sonata Arctican ensimmäinen listaykkösalbumi. Listalla se viihtyi 18 viikkoa. Vain kahden kuukauden päästä julkaisustaan, 11. heinäkuuta 2007, yhtyeen kotisivulla ilmoitettiin albumin myyneen Suomessa kultaa. Näin siitä tuli yhtyeen nopeiten kultaa myynyt albumi.[lähde? ]
Unia on listasijoitusten mukaan Sonata Arctican tähän mennessä myös ulkomailla menestynein albumi. Japanissa sijoitus on ulkomaalaisten levyjen listalla seitsemäs, kaikkien levyjen 22.; Ruotsissa 27.; Saksassa 35.; Sveitsissä 40. ja Itävallassa 62.[lähde? ]
Kappaleet

In Black and White – 5.03
Paid in Full – 4.24
For the Sake of Revenge – 3.23
It Won't Fade – 5.58
Under Your Tree – 5.14
Caleb – 6.16
The Vice – 4.08
My Dream's But a Drop of Fuel for a Nightmare – 6.13
The Harvest – 4.18
The Worlds Forgotten, the Words Forbidden – 2.57
Fly with the Black Swan – 5.08
Good Enough is Good Enough – 5.32
Kappaleet > Rajoitettu digipak-painos

To Create a Warlike Feel – 5.03
Kappaleet > Japanin-painos

They Follow – 4.50
Out in the Fields – 4.06
My Dream's But a Drop of Fuel for a Nightmare – 6.13 (Instrumental Version)
Kokoonpano

Tony Kakko – laulu, kosketinsoittimet
Henrik Klingenberg – kosketinsoittimet
Jani Liimatainen – kitara
Marko Paasikoski – basso
Tommy Portimo – rummut
Arvostelut

AllMusic:
Imperiumi.net:
Sea of Tranquility:
Soundi:
Ultimate-guitar.com: 8.6/10
Aiheesta muualla

Studiopäiväkirja Sonata Arctican virallisella sivustolla (englanniksi)
Levyn tiedot Sonata Arctican virallisella sivustolla (Arkistoitu – Internet Archive) (englanniksi)
Albumi Unia Encyclopaedia Metallum -sivustolla (englanniksi)
Unia Discogsissa. (englanniksi)
Sonata Arctica esiintyy Unia-kiertueellaan.
Gibraltar Premier Cup

| Gibraltar Premier Cup |
| --- | --- |
Laji:  jalkapallo
Maa(t):   Gibraltar
Perustettu:  2013
Joukkueita:  10
Hallitseva mestari:  Europa FC
Eniten mestaruuksia:  Europa FC   Lincoln Red Imps FC (1)
Gibraltar Premier Cup on gibraltarilainen cupmuotoinen jalkapalloturnaus. Siinä kohtaavat Gibraltar Football Leaguen joukkueet. Cup perustettiin vuonna 2013.
Mestarit

| Kausi | Voittaja | Toinen |  |
| --- | --- | --- | --- |
| 2013-14 | Lincoln Red Imps FC | Manchester 62 FC |  |
| 2014-15 | Europa FC | St Joseph's FC |  |
| 2015-16 | Ei pelattu | Ei pelattu |  |
Genomiselain

Genomiselain (engl. genome browser) on graafinen käyttöliittymä, jolla visualisoidaan genomitietoa. Toisen sukupolven sekvensointimenetelmien kehittymisen myötä genomien sekvensointi lisääntyi ja genomitiedon määrä lähti kasvuun. Genomiselaimet kehitettiin helpottamaan tietokantoihin tallennetun suuren tietomäärän käsittelyä. Ne voivat olla yhdelle lajille spesifisiä tai niillä voidaan visualisoida monen lajin perimä. Suosituimpia verkkopohjaisia genomiselaimia ovat Ensembl ja UCSC.
Gibraltar Music Festival

Jessie J esiintymässä tapahtumassa vuonna 2012.
Gibraltar Music Festival on Gibraltarissa järjestettävä musiikkitapahtuma. Ensimmäisen kerran se järjestettiin vuonna 2012. Gibraltarin kulttuuriministeriö vahvisti 10. elokuuta 2012, että tapahtuma järjestetään Victoria Stadiumilla 8. syyskuuta 2012. Konsertin pääesiintyjä oli brittiläinen Jessie J. Muita konsertissa esiintyneitä artisteja olivat Ali Campbell UB40:stä sekä paikalliset yhtyeet Noiz, Jetstream ja Atomica 4. Liput tapahtumaan maksoivat 30 puntaa. Alle 12-vuotiaat pääsivät ilmaiseksi sisään. Festivaalista odotetaan tulevan päivitettävä vuosittainen tapahtuma.
Tapahtuman järjestämisestä vastasi Gibraltarin hallitus. Se oli osa Gibraltarin kansallisviikon juhlintaa. Festivaali on suurin Gibraltarissa järjestetty musiikkitapahtuma.
Aiheesta muualla

Gibraltar Music Festival
Fabrizio Donato

| Mitalit | Mitalit | Mitalit |  |
| --- | --- | --- | --- |
|  Fabrizio Donato Torinon EM-hallikisoissa 2009. |  Fabrizio Donato Torinon EM-hallikisoissa 2009. |  Fabrizio Donato Torinon EM-hallikisoissa 2009. |  |
Maa:   Italia
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Lontoo 2012 |  kolmiloikka |  |
| EM-kilpailut  | EM-kilpailut  | EM-kilpailut  |  |
|  Kultaa | Helsinki 2012 | kolmiloikka |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Torino 2009 | kolmiloikka |  |
|  Hopeaa | Pariisi 2011 | kolmiloikka |  |
|  Hopeaa | Belgrad 2017 | kolmiloikka |  |
Fabrizio Donato (s. 14. elokuuta 1976 Latina, Italia) on italialainen kolmiloikkaaja.
Donato voitti sisäratojen Euroopan-mestaruuden Torinossa 2009 uudella kisaennätyksellä ja Italian halliennätyksellä 17,59. Pariisin EM-hallikilpailuissa 2011 hän sijoittui toiseksi Italian ennätyksellä 17,73 m. Kilpailun voitti Teddy Tamgho maailmanennätystuloksella 17,92 m. Hän sai hopeaa EM-hallikilpailuissa myös Belgradissa 2017 tuloksella 17,13. Wienin EM-hallikisoissa 2002 hän sijoittui neljänneksi ja Gentissä 2000 kuudenneksi. Sisäratojen MM-kilpailuissa hän on ollut neljäs Valenciassa 2008 ja Istanbulissa 2012, viides Dohassa 2010 sekä kuudes Lissabonissa 2001.
Lontoon olympialaisissa 2012 Donato sijoittui kolmanneksi tuloksella 17,48 m. Hän on karsiutunut olympialaisten loppukilpailusta Sydneyssä 2000, Ateenassa 2004, Pekingissä 2008 ja Rio de Janeirossa 2016. Daegun MM-kilpailuissa 2011 hän oli kymmenes. Hän on karsiutunut ulkoratojen MM-kilpailuissa Pariisissa 2003, Osakassa 2007, Berliinissä 2009 ja Moskovassa 2013. Hän voitti kultaa Helsingin EM-kilpailuissa 2012 tuloksella 17,63 m. Münchenin EM-kilpailuissa 2002 hän sijoittui neljänneksi tuloksella 17,15. Zürichin  EM-kilpailuissa 2014 hän oli seitsemäs ja Barcelonan EM-kilpailuissa 2010 yhdeksäs. Göteborgin 2006 ja Berliinin 2018 EM-kilpailuissa hän karsiutui loppukilpailusta.
Donato on voittanut Euroopan cupin kolmiloikkakilpailun 2003 ja 2006 sekä Euroopan joukkuemestaruuskilpailut 2015. Välimeren kilpailuissa hän sai kultaa kolmiloikassa 2001. Lisäksi hän on voittanut useita Italian mestaruuksia.
Henkilökohtaiset ennätykset > Ulkoradat

| Laji | Tulos | Paikka | Päivä |
| --- | --- | --- | --- |
| Pituushyppy | 800 | Busto Arsizio | 24. syyskuuta 2006 |
| Kolmiloikka | 17,60 | Milano | 7. kesäkuuta 2000 |
Henkilökohtaiset ennätykset > Sisäradat

| Laji | Tulos | Paikka | Päivä |
| --- | --- | --- | --- |
| Pituushyppy | 803 | Ancona | 19. helmikuuta 2011 |
| Kolmiloikka | 17,73 | Pariisi | 6. maaliskuuta 2011 |